Ritratt: Pexels .td_uid_2_604226941b572_rand.td-a-rec-img{text-align:left}.td_uid_2_604226941b572_rand.td-a-rec-img img{margin:0 auto 0 0} Ir-rwol tan-nisa fl-intraprenditorjat u fix-xenarju tan-negozju qed jevolvi bħala rwol aktar importanti u b'saħħtu. Minkejja dan, in-nuqqas ta' gwaljanza bejn l-irġiel u n-nisa' tkompli xxekkel il-potenzjal tan-negozju madwar id-dinja. 'Women in Entrepreneurship and Business' huwa l-webinar li wieħed jista' jattendi b'xejn, organizzat mill-Gozo Business Chamber b'kollaborazzjoni mal-Bank of Valletta bl-appoġġ tal-Ministeru għall-iskema tal-Gozo NGO Assistance, programm ta' finanzjament għall-Organizzazzjonijiet Volontarji fil-Gżira Għawdxija. Il-webinar se jsir nhar il-Ħamis 11 ta' Marzu bejn is-14:00 u t-15:30. Il-kelliema ewlenin matul dan il-webinar se jkunu Elaine Camilleri, Partner Tax Services fi ħdan ACT; Alda Bugeja, intraprenditur f'settur lokali; Marie Grech, Direttur ta' Frank Salt Real Estate; u Victoria Azzopardi, EU & Institutional Affairs Analyst fi ħdan il-Bank of Valletta. Matul il-ġimgħa fejn jiġi ċċelebrat il-jum internazzjonali tan-nisa, dawn l-erba' nisa, intraprendituri jew negozjanti, se jitkellmu fuq l-esperjenzi tagħhom, il-motivazzjonijiet, id-diffikultajiet li jiffaċċjaw u xi tfisser li tkun mara fir-rwol rispettiv tagħhom. Dan il-webinar huwa wieħed minn sensiela ta' webinars organizzati jew ko-ospitati mill-Bank of Valletta bl-iskop li jipprovdu l-aqwa għarfien espert, informazzjoni u prattiki lill-komunità lokali. Ingħaqad magħna f'din id-diskussjoni informattiva billi tirreġistra b'xejn fuq is-sit tagħhom. Dan it-tagħrif twassal minn BOV p.l.c Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604226941ba7d_rand.td-a-rec-img{text-align:left}.td_uid_3_604226941ba7d_rand.td-a-rec-img img{margin:0 auto 0 0}